**AIŠKINAMASIS RAŠTAS**

 **„DĖL NEĮGALIŲJŲ SPORTO PROJEKTŲ FINANSAVIMO IŠ KLAIPĖDOS MIESTO SAVIVALDYBĖS BIUDŽETO TVARKOS APRAŠO PATVIRTINIMO“**

1. **Projekto rengimą paskatinusios priežastys.**

Klaipėdos miesto savivaldybės administracija nuo 2017 metų bendradarbiavo su Neįgaliųjų departamentu prie Socialinės apsaugos ir darbo ministerija ir organizavo Neįgaliųjų socialinės integracijos per kūno kultūrą ir sporto projektus, kuriuose finansavimą gavo 5 neįgaliųjų sporto organizacijos (sportavo 320 neįgaliųjų). Lėšos nuo 2017 iki 2020 metų buvo skiriamos iš 2 šaltinių: Klaipėdos miesto savivaldybės (2017 m. – 5 tūkst., 2018 m. – 22 tūkst., 2019 m. – 27 tūkst., 2020 m. - 35 tūkst.ir Neįgaliųjų departamento prie Socialinės apsaugos ir darbo ministerijos (2017 m. – 16,29 tūkst., 2018 m. – 18,24 tūkst., 2019 m. – 17,68 tūkst., 2020 m. – 17,65 tūkst.)

Nuo 2021 metų finansavimas nebus skiriamas neįgaliųjų projektams iš Neįgaliųjų departamento prie Socialinės apsaugos ir darbo ministerijos, nes Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 buvo patvirtinti Socialinės reabilitacijos paslaugų neįgaliesiems bendruomenėje 2021 metais projektų atrankos konkurso organizavimo nuostatai, kuriuose yra numatyta finansuoti neįgaliųjų socialinės reabilitacijos paslaugas, gerinti neįgaliųjų socialinę integraciją į visuomenę.

Klaipėdos miesto savivaldybės administracija ir toliau planuoja finansuoti neįgaliųjų sportines veiklas. Klaipėdos miesto savivaldybės Kūno kultūros ir sporto plėtros programoje 2021 metais yra numatytas finansavimas neįgaliųjų sportui (suma 42,0 tūkst.), kuri kasmet iki 2023 metų numatyta didinti po 10 procentų.

**2. Parengto projekto tikslai ir uždaviniai.**

Sprendimo projekto tikslas – patvirtinti Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašą, kurio remiantis Klaipėdos miesto neįgaliųjų sporto organizacijos galėtų gauti finansavimą, skirtą neįgaliųjų sporto projektams.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu aptarti klausimai yra reglamentuoti: Lietuvos Respublikos neįgaliųjų socialinės integracijos įstatymo 15 straipsnio 2 dalis; Lietuvos Respublikos sporto įstatymo 8 straipsnio 1 dalies 2 punktas; Lietuvos Respublikos vietos savivaldos įstatymo 18 straipsnio 1 dalimi ir 29 straipsnio 8 dalies 2 punktu.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą būtų:

1) sudaryta galimybė Klaipėdos mieste ir toliau finansuoti nevyriausybinių organizacijų projektus, skirtus neįgaliųjų kūno kultūros ir sporto veiklai organizuoti.

2) įgyvendinta Klaipėdos miesto savivaldybės Kūno kultūros ir sporto plėtros programoje numatyta priemonė „Neįgaliųjų sporto projektų dalinis finansavimas“.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

1. **Jeigu sprendimui įgyvendinant reikia kitų teisės aktų, kad ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Kūno kultūros ir sporto plėtros programoje 2020-2023 metais yra numatytos lėšos neįgaliųjų projektams (2021 m. – 42,0 tūkst., 2022 m. – 50,4 tūkst., 2023 m. – 60,5 tūkst.)

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą konsultuotasi su Neįgaliųjų sporto organizacijomis bei derinta su Klaipėdos sporto taryba. Į teiktas pastabas atsižvelgta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Sporto skyrius.

Sporto skyriaus vedėja Rasa Rumšienė